Бартоғай бөгені — Қазақстан Энциклопедиясы
"Бартоғай бөгені — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TITLE: Бартоғай бөгені — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=0
META: "Бартоғай бөгені — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=0"
TOTAL WORDS: 386
TEXT: Қазақстан Энциклопедиясы Бартоғай бөгені, Алматы облысы, Еңбекшіқазақ ауданында, Шілік өзенінің таудан шыға беріс аңғарында, Асысаға ауылының оңтүстік-шығысында 10 км жерде орналасқан. Абсолюттік биіктігі 1067 м. Солтүстіктен оңтүстікке 6 кмге созылған, ені 3 км, орташа тереңігі 25 м, ең терең жері 60 мге жетеді. Аумағы 13 км 2, суының көлемі 320 млн. Химиялық құрамы бойынша гидрокарбонатты кальций тобына жатады. Суы жұмсақ, әлсіз сілтілі. Бартоғай бөгенінде сазан, тұқыбалық, мөңке, форель, т. балықтар тіршілік етеді. Қазақ Энциклопедиясы Бартоғай су қоймасы — 1980 жылдары ауыл шаруашылығына қажетті суды жинақтау үшін Шелек өзенін бөгеу нәтижесінде пайда болды. Алматы облысы, Еңбекшіқазақ ауданы, Асысаға ауылының оңтүстік-шығысында 10 шақырым жерде өзен бөгеліп, суқоймасы салына бастайды. Суқоймасын салу үшін өзен 60 метрлік темір-бетонды бөгенмен бөгеледі. Нәтижесінде ұзындығы 6, ені 3 шақырым, тереңдігі 60 метрлік суқоймасы пайда болды. 1986 жылы Бартоғай су қоймасы толықтай пайдалануға беріледі. Мұнда бүгінде 320 млн текше метр су жиналады. Ал жалпы сыйымдылығы 870 млн текше метр. Ғалымдардың бағалауы бойынша бөген 10 жылда салынған шығынды толығымен ақтаған. Өйткені Бартоғайдың суымен 150 мың гектар жер суғарылады. Суқоймаға Түрген, Есік, Қаскелең сынды өзендер құйылса, ұзындығы 168 шақырымдық Үлкен Алматы өзені осы суқоймасынан бастау алады. Суды жіберу маусымы ауылшаруашылығы маусымы саналатын жаз айларында жүзеге асады. Атап айтқанда маусым айынан бастап, қыркүйек айына дейінгі аралықта суқоймасынан секундына 100 куб метр су жіберіледі. Бұл кезде 100 метрден асатын ерекше үлкен фонтанды көруге болады. Бұл фонтандар тауды тесіп салынған 3 метрлік тоннел арқылы аққандықтан, қысым салдарынан туады. Су қоймасы әдемі табиғатпен қатар суасты жәндіктеріне де бай. Мұнда сазан, тұқыбалық, мөңке, форель, т. балықтар тіршілік етеді. Суқоймасы маңында экологиялық туризмді дамып келеді. Өйткені Алматы қаласынан 200 шақырым қашықтықта, орналасқан. Әрі табиғаты әсем. Мұнда жыл сайын мыңдаған туристер келіп, демалады. Бөген маңында табиғат аясында серуендеп, балық аулаумен қатар, Шелек өзені бойымен рафтинг ұйымдастыруға болады. Шелек өзені Іле, Күнгей Алатауларының сілемдеріндегі қар суларнан бастау алады. Өзен 3500 шақырым биіктіктен ағып келеді. Бастау алған тұсынан бастап, Бартоғай бөгеніне дейін 70 өзен-көл құйылады. Сондықтан, өзен рафтингпен айналысатындар үшін таптырмас мекен. Бөгенге Алматы-Нарынқол тасжолымен Новоалексеева, Моловодное, Шелек, Бәйсейіт ауылдары арқылы баруға болады. Еңбекшіқазақ ауданы аумағындағы Көкпек ауылынан 15 шақырым қашықтықта орналасқан. Бартоғай қазақ тілінде тоғайлы жер, орманды жер деген мағына береді. Аты айтып тұрғандай бөгеннің тау жақ беткейі тоғайлы болса, айналасы жартасты, тықыр болып келеді. Мұнда Бартоғай бұғысы, дала жыланы, түлкі, қасқыр сынды аңдарды кездестіруге болады. Сондай-ақ, «Қызыл кітапқа» енген сирек өсімдіктер жиі кездеседі
